  ขับรถผ่านร้านนี้หลายครั้งมากเห็นรถจอดเต็มตลอดเวลา เปิดwongnaiดูก็เยถึงบางอ้อว่าเป็นร้านที่เหมาะกับการมานั่งทานอาหารและเครื่องดื่มหรือสังสรรค์กับเพื่อนฝูงหลังเลิกงาน หรือว่าจะจัดเลี้ยงเพราะมีก้องคาราโอเกะอยู่มากมายหลายห้องรอบๆสระน้ำ ร้านนี้วิวดีเหมือนชื่อร้านเลย มีบ่อน้ำขนาดใหญ่และที่นั่งก็อยู่ริมน้ำเกือบทุกโต๊ะ ดนตรีสดก็เล่นเพลงเพราะไม่หนวกหูนั่งฟังเพลินเลยทีเดียว อาหารแนะนำอย่างคอหมูย่างจานร้อนก็ปรุงมาได้ดีเหมาะเป็นกับแกล้มอย่างยิ่ง ผักบุ้งหยกก็มาเป็นเส้นบางๆปรุงมาได้รสชาติดี ปอเปี๊ยห่อชีสก็ได้รสชาติชีสเต็มๆ ทานตอนร้อนๆกรอบอร่อยดีมากับน้ำจิ้มวาซาบิก็เข้าท่า การบริการก็ดีเย่ยมอาหารมารวดเร็วดี ปลาหมึกย่างที่เป็นโปรกับทางเบียร์ก็ย่างมาสุกกำลังดีตัวใหญ่มากทานแกล้มเบียร์เพลินกันเลยทีเดียว น้ำจิ้มก็จัดจ้านทั้งสามแบบ โดยรวมถือว่าเป็นร้านที่มีครบทั้งบรรยากาศอาหารและการบริการเลย เสียดายมียุงเยอะไปนิดแต่ทางร้านก็มีพัดลมมาให้